জল শাহ
জল শাহ ( নেপালি: जल शाह) হলেন একজন নেপালি অভিনেত্রী যিনি ১৯৯০-এর দশকের শেষের দিকে সমধিক জনপ্রিয় ছিলেন। তিনি বর্তমানে মার্কিন যুক্তরাষ্ট্রে থাকেন। তিনি ১৯৯৪ সালে শ্রীস্বস্থানী নামে একটি ধর্মীয় চলচ্চিত্র দিয়ে তার কর্মজীবন শুরু করেছিলেন। যদিও সেই চলচ্চিত্রে তার ভূমিকা ছিল খুবই ছোট। তিনি ১৯৯৬ সালে ১৪ বছর বয়সে অবতার নামক বাণিজ্যিক চলচ্চিত্রে আত্মপ্রকাশ করেছিলেন। চলচ্চিত্রটি পরিচালনা করেছিলেন প্রকাশ সায়ামি। সেই থেকে তিনি ৫০ টিরও বেশি নেপালি চলচ্চিত্রে অভিনয় করেছেন। তার প্রথম সুপার-হিট কলিউড চলচ্চিত্রথুলডাই যাতে তিনি মুখ্য ভূমিকায় ছিলেন। চলচ্চিত্রটি ১৯৯৮ সালে মুক্তি পেয়েছিল এবং তাতে তার বিপরীতে ছিলেন জনপ্রিয় অভিনেতা শিবশ্রেষ্ঠ। বিশেষ করে চলচ্চিত্রটির একটি গান ("সুনা সুনা সানাম।") দর্শকমহলে বেশ পছন্দের ছিল। একটি সাধারণ গ্রামের মেয়ে, একজন পুরোদস্তুর গৃহিনী এবং এমনকি একটি আধুনিক মেয়ে থেকে শুরু করে বিভিন্ন চরিত্রে তিনি অভিনয় করেছেন। তবে তিনি তার আবেগমিশেল অভিনয়ের জন্যই সবচেয়ে বেশি পরিচিত।